

SVEUČILIŠTE U ZAGREBU

FAKULTET STROJARSTVA I BRODOGRADNJE



ODLUKA O IZMJENAMA I DOPUNAMA PRAVILNIKA  
O USTROJSTVU FAKULTETA  
I RADNIH MJESTA FAKULTETA  
STROJARSTVA I BRODOGRADNJE

**Zagreb, 2023.**

Na temelju članka 19. stavka 3. točke 2. Zakon o visokom obrazovanju i znanstvenoj djelatnosti ((„Narodne novine“ br. 119/22), članka 12. Zakona o plaćama u javnim službama („Narodne novine“ br. 27/01, 39/09), članka 28. stavka 2. točke 1. Statuta Fakulteta strojarstva i brodogradnje Sveučilišta u Zagrebu, članka 150. Zakona o radu („Narodne novine“ br. 93/14, 127/17, 98/19, 151/22), Uredbe o nazivima radnih mjesta i koeficijentima složenosti poslova u javnim službama („Narodne novine“ br. 25/13, 72/13,151/13, 9/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17,122/17,9/18, 57/18, 59/19, 79/19, 119/19 i 50/20, 128/20., 141/20., 17/21., 26/21., 78/21., 138/21., 9/22., 31/22., 72/22., 82/22. i 99/2022 ), članka 50. Pravilnika o osnovama financiranja Sveučilišta u Zagrebu, od 2. studenoga 2007., Pravilnika o izmjeni Pravlinika o osnovama financiranja Sveučilišta u Zagrebu, od 7. listopada 2017. i odluke Senata Sveučilišta u Zagrebu sa 14. redovite sjednice održane 8. srpnja 2008., uz savjetovanje sa sindikatom, a na prijedlog Dekana,

Fakultetsko vijeće Fakulteta strojarstva i brodogradnje na \_\_. redovitoj sjednici održanoj \_\_. \_\_\_\_\_\_\_\_\_\_\_ 2023. donosi

**ODLUKU O IZMJENAMA I DOPUNAMA**

**Pravilnika**

**o ustrojstvu Fakulteta i radnih mjesta Fakulteta**

U Pravilniku o ustrojstvu Fakulteta i radnih mjesta Fakulteta (Klasa: 012-03/15-1/41, Urbroj: 251-66-1700-18-17, koji je temeljem suglasnosti Senata od 10. travnja 2018. godine, stupio na snagu 20. travnja 2018.), Odluci o izmjenama i dopunama Pravilnika o ustrojstvu Fakulteta i radnih mjesta Fakulteta (Klasa: 012-03/19-1/531, Urbroj: 251-66-1701-19-4, koja je temeljem suglasnosti Senata od 19. studenoga 2019. godine, stupila na snagu 05. prosinca 2019.) te Odluci o izmjenama i dopunama Pravilnika o ustrojstvu Fakulteta i radnih mjesta Fakulteta (Klasa: 012-03/15-1/41, Urbroj: 251-66-1700-20-25, koja je temeljem suglasnosti Senata od 15. prosinca 2020. godine, stupila na snagu 26. prosinca 2020.), dalje u tekstu: Pravilnik, u članku 20. stavku 5.5 iza točke 5.5.1. dodaje se točka 5.5.2. koja glasi:

„Poslovi rukovoditelja Nabavne službe- rukovoditelj pododsjeka u područnoj službi, položaj I. vrste

* koordinira aktivnosti Nabavne službe s drugim ustrojstvenim jedinicama Fakulteta
* sudjeluje u pripremi izrade Plana nabave za proračunsku godinu
* objavljuje plan nabave sukladno Zakonu o javnoj nabavi te ga redovito ažurira
* sudjeluje u izradi dokumentacija u postupcima javne nabave i nabava na koje se ne primjenjuje Zakon o javnoj nabavi
* sudjeluje u javnom otvaranju ponuda
* objavljuje dokumentaciju i ugovore u postupcima javne nabave sukladno Zakonu o javnoj nabavi
* dostavlja dokumentaciju gospodarskim subjektima ili ih objavljuje prema važećem Pravilniku kojim se reguliraju nabave na koje se ne primjenjuje Zakon o javnoj nabavi
* prati izvršenje Plana nabave
* obavlja i ostale poslove u skladu s naravi i vrstom radnog mjesta po nalogu tajnika Fakulteta

i Dekana.

Posebni uvjeti:

Završen sveučilišni (do)diplomski studij (VSS / magistar struke)

Najmanje tri godine radnog iskustva na istim ili sličnim poslovima, znanje rada na računalu

Aktivno znanje engleskog jezika.

Probni rad u trajanju od 6 mjeseci.“

Dosadašnje točke 5.5.2. i 5.5.3. postaju točke 5.5.3. i 5.5.4.

U u članku 20. stavku 5.7 iza točke 5.7.1. dodaje se točka 5.7.2. koja glasi:

„Rukovoditelj/ica plana, analize i kontrolinga - rukovoditelj  pododsjeka u područnoj službi, položaj I. vrste

* rukovodi i organizira centralno financijsko planiranje
* pruža podršku operativnom upravljanju
* sudjeluje u planiranju po organizacijskim jedinicama/mjestima troška
* planira novčani tijek godišnjeg plana poslovanja
* prati i  izrađuje projekcije mjesečnih novčanih tijekova
* koordinira i prikuplja podatke za kontinuirano praćenje i analizu troškova i prihoda po mjestima troška
* osigurava ovlaštenim državnim i drugim nadležnim tijelima uvid u financijske planove
* prati propise iz svog područja rada (planiranja, proračuna i sl.)
* obavlja i ostale poslove u skladu s naravi i vrstom radnog mjesta po nalogu tajnika Fakulteta

i Dekana.

Posebni uvjeti:

Završen sveučilišni (do)diplomski studij (VSS / magistar struke) ekonomije

Najmanje tri godine radnog iskustva na istim ili sličnim poslovima, znanje rada na računalu

Aktivno znanje engleskog jezika.

Probni rad u trajanju od 6 mjeseci.“

Dosadašnje točke 5.7.2 do 5.7.13 postaju točke 5.7.3. do 5.7.14.

Ovlašćuju se stručne službe Fakulteta strojarstva i brodogradnje da po stupanju na snagu ove odluke izrade pročišćeni tekst Pravilnika o ustrojstvu Fakulteta i radnih mjesta Fakulteta strojarstva i brodogradnje.

Odluka o izmjenama i dopunama Pravilnika donosi se po istom postupku kao i sam Pravilnik.

Ova Odluka stupa na snagu nakon pribavljene suglasnosti Senata Sveučilišta u Zagrebu, osmoga dana od dana objave na oglasnoj ploči i na mrežnim stranicama Fakulteta.

**DEKAN**

Prof. dr. sc. Zdenko Tonković

Na ovu Odluku o izmjenama i dopunama Pravilnika Senat je dao suglasnost \_\_\_\_\_\_\_\_\_\_\_\_\_\_.

Na ovu Odluku o izmjenama i dopunama Pravilnika suglasnost je dala podružnica Nezavisnog sindikata znanosti i visokog obrazovanja Fakulteta strojarstva i brodogradnje, Sveučilišta u Zagrebu.

Odluka o izmjenama i dopunama Pravilnika oglašena je na web stranici Fakulteta (\_\_\_\_\_\_\_\_\_\_\_\_) te stupa na snagu (\_\_\_\_\_\_\_\_\_\_\_\_\_) godine.

Tajnik Fakulteta

*Ivan Petrošević, dipl. iur.*

Klasa:

Urbroj:

Zagreb,